Jakkie Louw se pannekoek-resepFoto: Verskaf. Jakkie Louw se pannekoek Dit is een van die heerlike resepte in Jakkie Louw se nuwe resepteboek, Die Beste Boereresepteboek ooit geskryf. Bestanddele: 4 eiers 1 liter water 1 koppie olie kwart koppie asyn 4 koppies koekmeelblom 1 teelepel sout 4 teelepels bakpoeier Metode: Klits die eiers en voeg ’n bietjie van die water by. Voeg die olie en asyn by, asook die gesifte koekmeelblom en sout om die beurt met die res van die water. Die bakpoeier word heel laaste ingeklits. Die pan word net vir die eerste pannekoek gesmeer. Dit behoort genoeg te wees. Wenk: Dis beter om die mengsel in die oggend aan te maak as jy die aand wil pannekoek bak. Gooi dan eers die bakpoeier by.